Toshkentdagi Next savdo markazida Yura davri bog‘i ochildi

Toshkentdagi Next savdo va ko‘ngilochar majmuasida Yura davri bog‘i va ilmiy laboratoriya ochildi, deya xabar bermoqda UzDaily.

Bog‘da 15 dan ortiq eksponatlar namoyish etilmoqda. Chiptalar narxi bolalar uchun 12 ming so‘mdan, kattalar uchun 15 ming so‘mgachani tashkil etadi. Har bir eksponat yoniga maxsus taxtacha o‘rnatilgan bo‘lib, unga hayvonning nomi va u haqdagi boshqa ma’lumotlar qayd etilgan.
Ilmiy laboratoriyada esa turli tabiiy hodisalar va ilm-fanning mexanika, optika, dinamika kabi turli sohalarida amal qiluvchi qonunlarni ko‘rsatib beruvchi eksponatlar mavjud. Ilmiy muzeyga tashrif buyurish 5 ming so‘m, bolalarga hamrohlik qiluvchi kattalardan pul olinmaydi.